Deed of Surety
Material: papyrus
Place: Oxyrhynchites
Categories: Erklärung
Bürgschaft für den Verbleib eines Arbeiters
Notarsunterschrift
βασιλείας τοῦ θειοτάτου καὶ  ἡμῶν δεσπότου μεγίστου εὐεργέτου
Φλ Τιβερίου Κωνσταντίνου τοῦ αἰωνίου Αὐγούστου καὶ Αὐτοκράτορος 
ἔτους δ, Φαμενὼθ κε, ἰνδ ιβ. 
τοῖς ὑπερφυεστάτοις κληρονόμοις τοῦ τῆς ἐν εὐκλεεῖ τῇ μνήμῃ 
Ἀπίωνος γενομένου πατρικίου, γεουχοῦσιν καὶ ἐνταῦθα τῇ λαμπρᾷ 
Ὀξυρυγχ πόλει, διὰ Μηνᾶ οἰκέτου τοῦ ἐπερωτῶντος καὶ προσ
πορίζοντος τοῖς ἰδίοις δεσπόταις τοῖς αὐτοῖς πανευφήμοις 
ἀνδράσιν τὴν ἀγωγὴν καὶ ἐνοχήν, Αὐρήλιος Παμούθιος μολυβουργός, 
υἱὸς Γεωργίου μητρὸς Ἀννιανῆς, ὁρμώμενος ἀπὸ τῆς Ὀξυρυγχ 
πόλεως. ὁμολογῶ ἑκουσίᾳ γνώμῃ, ἐπωμνύμενος τὸν θεῖον 
καὶ σεβάσμιον ὅρκον, ἐγγυᾶσθαι καὶ ἀναδέχεσθαι παρὰ  ὑμῶν 
 διὰ τῶν αὐτῇ προσηκόντων Αὐρήλιον Ἀβρ[α]άμιον 
υἱὸν Ἑρμίνου μητρὸς Ἡραίδος, ὁρμώμενον ἀπὸ κτήματος 
μεγάλης Ταρουθίνου διαφέροντος τῇ ὑμῶν ὑπερφυείᾳ τοῦ 
Ὀξυρυγχ νομοῦ ἐναπόγραφον αὐτῆς γεωργόν, ἐφʼ ᾧ τε αὐτὸν 
ἀδιαλείπτως παραμεῖναι καὶ διάγειν ἐν τῷ αὐτοῦ κτήματι 
μετὰ τῶν αὐτοῦ φιλτάτων καὶ γαμετῆς καὶ κτηνῶν καὶ πάσης 
τῆς αὐτοῦ ἀποσκευῆς ἀποκρινόμενον εἰς ἅπαντα τὰ ὁρῶντα 
τὸ αὐτοῦ πρό[σ]ωπον ἤτοι τὴν τοῦ ἐναπογράφου τύχην, 
καὶ μηδαμῶς αὐτὸν καταλεῖψαι τὸ αὐτὸ κτῆμα μήτε μὴν 
μεθίστασθαι εἰς ἕτερον τόπον, ἀλλὰ καὶ ἐπιζητούμενον 
αὐτὸν πρὸς ἐμὲ παρὰ τῆς ὑμῶν ὑπερφυείας διὰ τῶν αὐτῇ 
προσηκόντων ἐν οἱᾳδήποτε ἡμέρᾳ οἱασδηποτοῦν ἕνεκεν 
προφάσεως, τοῦτον παραφέρω καὶ παραδώσω ἐν δημοσίῳ 
τόπῳ ἐκτὸς παντὸς τόπου προσφυγῆς καὶ λόγου ἔνθα αὐτὸν 
καὶ παρείληφα, ἐν τῇ φυλακῇ τοῦ αὐτοῦ ἐνδόξου οἴκου. 
ἢ [εἰ] μὴ τοῦτου ποιήσω, ὁμολογῶ καταβαλεῖν ὑπὲρ τῆς αὐτοῦ 
ἀπολείψεως καὶ μὴ γινομένης παρʼ ἐμοῦ παραδόσεως 
χρυσοῦ νομίσματα ὀκτὼ  ἔργῳ καὶ δυνάμει ἀπαιτούμενα. 
κ[υρ]ία ἡ ἐ[γγύ]η ἁπλῆ γραφεῖσα, καὶ ἐπερωτηθ ὡμολ. 
 di em Anastasiu eteliothh.
ἐγγύη Παμουθίου μολυβουργ υἱοῦ Γεωργίου ἀπὸ [τῆς Ὀξυρυγχ πόλ] 
ἀναδεχομ Ἀβραάμ[ιο]ν υἱὸν Ἑρμίνου ἀ[πὸ ][κτήμ] Τ[α]ρ[ο]υθί[νου].